U-I-241/12
Natisni
Opravilna št.:
U-I-241/12
Datum odločitve:
4. 6. 2013
ECLI:
ECLI:SI:USRS:2013:U.I.241.12
Akt:
Zakon za uravnoteženje javnih financ (Uradni list RS, št. 40/12 in 105/12) (ZUJF), 2. odst. 143. čl.

Zakon o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 12/07 –  uradno prečiščeno besedilo in 28/09) (ZPIZVZ), 7. čl. in 8. čl.
Izrek:
Pobuda za začetek postopka za oceno ustavnosti drugega odstavka 143. člena Zakona za uravnoteženje javnih financ (Uradni list RS, št. 40/12 in 105/12) ter 7. in 8. člena Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 12/07 –  uradno prečiščeno besedilo in 28/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa. 
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Drago Mitrović, Ljubljana
Datum vloge:
24. 9. 2012
Vrsta odločitve:
sklep
Vrsta rešitve:
zavrženje
Dokument:
US30127
Dokument v PDF obliki:
U-I-241-12.pdf
140 KB
Prenesite datoteko
U-I-241/12-8
4. 6. 2013
SKLEP
Ustavno sodišče je v postopku za preizkus pobude Draga Mitrovića, Ljubljana,  ki ga zastopa Jagoda Cujnik, odvetnica v Domžalah, na seji 4. junija 2013
sklenilo:
Pobuda za začetek postopka za oceno ustavnosti drugega odstavka 143. člena Zakona za uravnoteženje javnih financ (Uradni list RS, št. 40/12 in 105/12) ter 7. in 8. člena Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 12/07 –  uradno prečiščeno besedilo in 28/09) se zavrže.
OBRAZLOŽITEV
1. Pobudnik izpodbija drugi odstavek 143. člena Zakona za uravnoteženje javnih financ (v nadaljevanju ZUJF), na podlagi katerega mu je bila višina pokojnine znižana za 150,00 EUR. Meni, da je izpodbijana določba v neskladju s 15. in 155. členom ter s Sporazumom o vprašanjih nasledstva (Zakon o ratifikaciji Sporazuma o vprašanjih nasledstva, Uradni list RS, št. 71/02, MP, št. 20/02 – v nadaljevanju MSVN). Pobudnik izpodbija tudi 7. in 8. člen Zakona o pravicah iz pokojninskega in invalidskega zavarovanja bivših vojaških zavarovancev (v nadaljevanju ZPIZVZ), ki se nanašata na odmero pokojnine vojaškim zavarovancem, ki nimajo odločb o odmeri pokojnine, izdanih po vojaških predpisih. Meni, da sta določbi v neskladju z 8. in 14. členom Ustave ter MSVN.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ustavno sodišče je z odločbo št. U-I-186/12 z dne 14. 3. 2013 (Uradni list RS, št. 25/13) razveljavilo izpodbijano določbo ZUJF. Pobudnik že zato ne izkazuje pravnega interesa za presojo ustavnosti navedene določbe. Glede na navedeno je Ustavno sodišče njegovo pobudo zavrglo.
4. Izpodbijani določbi ZPIZVZ ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče njegovo pobudo tudi v tem delu zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: podpredsednik mag. Miroslav Mozetič  ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik